สวัสดีค่ะ คือเราเป็นไวรัสตับอักเสบบี ต้องกินยาไปตลอด แต่ว่าวันนี้จำไม่ได้ว่ากินไปหรือยัง ปกติจะกินตอนเช้า แต่นึกขึ้นได้เลยกินทันทีเป็นช่วงเย็น พอมานับวันอีกทีปรากฏว่าตัวเองกินยาเกินไป 1 เม็ด ไม่แน่ใจว่าวันไหนอาจจะเป็นวันนี้ก็ได้ค่ะ อยากถามว่ามันจะมีผลข้างเคียงอะไรนึเปล่าคะ เป็นยาentecavir ค่ะ
สวัสดีค่ะ การกินยาentecavir ซึ่งเป็นยาต้านไวรัสเกินไป 1 เม็ดใน 1 วันนั้น ยังมีอันตรายต่อร่างกายได้น้อยมากค่ะโดยยา entecavir จะออกฤทธิ์ยับยั้งการเพิ่มจำนวนของเชื้อไวรัสตับอักเสบบี เป็นยาใหม่ที่ใช้รักษาไวรัสตับอักเสบเรื้อรังในผู้ใหญ่ สำคัญคือการกินยาให้ตรงเวลาทุกวันเพื่อรักษาระดับยาในเลือดผลข้างเคียงที่อาจจะเกิดได้เช่นปวดศีรษะ อ่อนเพลีย เวียนศีรษะ ง่วงนอน และคลื่นไส้ ในผู้ป่วยบางรายอาจเกิดอาการพิษต่อตับกรณีได้รับยามากเกินไปหลายเท่าตัว ซึ่งในกรณีนี้ยังมีโอกาสน้อย แนะนำสังเกตอาการดังกล่าวไป หรือถ้าเริ่มมีไข้ ตัวเหลือง จุกแน่นท้องบนขวา ให้รีบไปพบแพทย์ค่ะ